
Parlamentul  României

Camera  Deputaţilor

Comisia pentru Sănătate şi Familie         Nr.4c-8/93 /24 aprilie 2014 
BIROULUI PERMANENT

AL

CAMEREI DEPUTAŢILOR,

Vă înaintăm raportul asupra propunerii legislative pentru modificarea Legii nr.95 din 14 aprilie 2006 privind reforma în domeniul sănătăţii     (Plx649/2013), trimisă Comisiei pentru sănătate şi familie spre dezbatere,  în fond, cu adresa nr. Plx 649 din 16 decembrie 2013.

În raport de obiectul şi conţinutul său, proiectul de lege face parte din categoria legilor ordinare.
PREŞEDINTE,

RODICA NASSAR


                      Costică Canache
[image: image2.png]



Parlamentul  României

Camera  Deputaţilor
Comisia pentru Sănătate şi Familie          Nr.4c-8/93 /24 aprilie 2014
R A P O R T  

asupra propunerii legislative pentru modificarea Legii nr.95 din 14 aprilie 2006 privind reforma în domeniul sănătăţii
 (Plx 649/2013)
În conformitate cu prevederile art. 95 din Regulamentul Camerei Deputaţilor, republicat, Comisia pentru sănătate şi familie a fost sesizată spre dezbatere, în fond, cu propunerea legislativă pentru modificarea Legii nr.95 din 14 aprilie 2006 privind reforma în domeniul sănătăţii, trimisă cu adresa  nr. Plx 649 din 16 decembrie 2013.

Senatul, în calitate de primă Cameră sesizată, a respins propunerea legislativă în şedinţa din 10 decembrie 2013. 

La întocmirea prezentului raport Comisia a avut în vedere :

· avizul favorabil al Consiliului Legislativ (nr.1012 din 27.09.2013) , cu observaţii şi propuneri;

· punctul de vedere negativ al Consiliului Economic şi Social (nr.2786 din 12.09.2013);
· avizul negativ al Comisiei juridice, de disciplină şi imunităţi ( nr.Plx 649 din 18.02.2014);

· avizul negativ al Comisiei pentru administraţie publică, amenajarea teritoriului şi echilibru ecologic (nr.4c-6/577 din 4.02. 2014);
· punctul de vedere negativ al Guvernului (nr.1933 din 18.10.2013).

Propunerea legislativă are ca obiect de reglementare completarea Legii nr.95/2006 privind reforma în domeniul sănătăţii, cu modificările şi completările ulterioare, în vederea creării cadrului juridic pentru soluţionarea deficitului de personal din sistemul sanitar.
Membrii Comisiei au examinat propunerea legislativă, în şedinţa din 23 aprilie 2014. La lucrările comisiei au fost prezenţi 15 deputaţi din totalul de 17 membri.

La dezbateri a participat, în conformitate cu prevederile art.55 din Regulamentul Camerei Deputaţilor, domnul Răzvan Vulcănescu, subsecretar de stat în cadrul Ministerului Sănătăţii. 

În raport de obiectul şi conţinutul său, proiectul de lege face parte din categoria legilor ordinare.
În urma dezbaterilor, Comisia pentru sănătate şi familie a  hotărât, cu majoritate de voturi (1 abţinere), să propună plenului Camerei Deputaţilor, respingerea propunerii legislative pentru modificarea Legii nr.95 din 14 aprilie 2006 privind reforma în domeniul sănătăţii  din următoarele considerente:

- din punct de vedere al constituţionalităţii, propunerea legislativă creează vicii de neconstituţionalitate în raport cu prevederile art.16 alin.(1), art.41 alin.(3) şi art.138 alin.(5) din Constituţia României, republicată;
- problematica care face obiectul propunerii legislative este soluţionată prin dispoziţiile Ordonanţei de urgenţă a Guvernului nr.77/2013, care prevede o serie de măsuri în ceea ce priveşte posturile vacante existente, ocuparea acestora, precum şi posibilitatea înfiinţării de noi posturi de către autorităţile şi instituţiile publice.
          PREŞEDINTE,                                                 SECRETAR,

        RODICA NASSAR                                         FLORIN BUICU

                                                                                                           Marinescu Gheorghe - Şef birou

                                                                                                               Întocmit, 

                                                                                                            Spînu Livia – Consilier parlamentar

